มักซ์ แฟร์สตัปเปิน

**มักซ์ เอมีลียัน แฟร์สตัปเปิน** (, ; เกิด 30 กันยายน ค.ศ. 1997) เป็นนักแข่งรถชาวดัชต์และเบลเยียม ปัจจุบันแข่งรถภายใต้ธงชาติเนเธอร์แลนด์ในการแข่งขันฟอร์มูลาวันให้แก่เรดบูลเรซซิง แฟร์สตัปเปินเป็นแชมป์โลกฟอร์มูลาวันประเภทนักขับสี่สมัยติดต่อกันตั้งแต่ฤดูกาล  ถึง  กับเรดบูลเรซซิง และชนะการแข่งขันกรังด์ปรีซ์  รายการตลอด 12 ฤดูกาลแข่งขัน

แฟร์สตัปเปินเกิดที่เมืองฮัสเซิลต์ และเติบโตที่เมืองมาไซก์ โดยเขาเป็นบุตรของอดีตนักแข่งรถฟอร์มูลาวันชาวดัตช์ ย็อส แฟร์สตัปเปิน และอดีตนักแข่งรถคาร์ตชาวเบลเยียม โซฟี กึมเปิน เขาเริ่มต้นอาชีพด้วยการแข่งรถคาร์ต โดยประสบความสำเร็จมากที่สุดในฤดูกาล 2013 ที่เขาได้ทำลายสถิติในการแข่งขันหลายรายการที่ลงแข่ง แฟร์สตัปเปินเลื่อนขึ้นสู่รายการแข่งขันฟอร์มูลาเยาวชน และเข้าแข่งขันเอฟไอเอฟอร์มูลาทรีชิงแชมป์ยุโรปโดยตรง เขาทำลายสถิติหลายรายการระหว่างการแข่งขันในฤดูกาลแรกของเขา ก่อนจะได้อันดับที่สามในการชิงแชมป์กับ แฟร์สตัปเปินเป็นสมาชิกเรดบูลจูเนียร์ทีม และเซ็นสัญญากับโตโรรอสโซในการแข่งขันฟอร์มูลาวันฤดูกาล  ขณะอายุ 17 ปี โดยกลายเป็นนักแข่งรถที่อายุน้อยที่สุดในประวัติศาสตร์หลังจากเข้าแข่งขันรายการแรกที่ออสเตรเลียนกรังด์ปรีซ์ แฟร์สตัปเปินได้ที่นั่งสำหรับฤดูกาล  จากผลงานที่มีคะแนนสะสมอย่างต่อเนื่องในฤดูกาลแรก และเลื่อนขึ้นสู่ทีมหลักคือเรดบูลเรซซิงหลังจากแข่งขันไปได้สี่รายการ แฟร์สตัปเปินชนะการแข่งขันในฤดูกาลเปิดตัวกับเรดบูลเรซซิงขณะอายุ 18 ปี ทำให้เขากลายเป็นนักขับอายุน้อยที่สุดที่ชนะการแข่งขันฟอร์มูลาวันกรังด์ปรีซ์ แฟร์สตัปเปินยังชนะการแข่งขันหลายรายการในฤดูกาล  และ  ก่อนที่จะได้อันดับสามในการแข่งขันชิงแชมป์โลกประเภทนักขับทั้งในฤดูกาล  และ  ด้วยเครื่องยนต์ฮอนด้า

แฟร์สตัปเปินได้ตำแหน่งแชมป์โลกครั้งแรกหลังจากชนะการแข่งขันกรังด์ปรีซ์ 10 รายการตลอดฤดูกาล  และขึ้นนำลูวิส แฮมิลตัน ในรอบสุดท้ายของการแข่งขันสุดท้ายของฤดูกาล ทำให้เขาเป็นแชมป์โลกฟอร์มูลาวันประเภทนักขับคนแรกจากประเทศเนเธอร์แลนด์ และคนที่ 34 ในประวัติศาสตร์การแข่งขัน แฟร์สตัปเปินเป็นแชมป์โลกอีกสองสมัยติดต่อกันในฤดูกาล  และ  โดยในฤดูกาลแรกเขาสามารถพลิกขึ้นมาเป็นผู้นำหลังจากมีคะแนนตามหลังสูงสุดในประวัติศาสตร์ฟอร์มูลาวัน และทำลายสถิติอีกมากมายในทั้งสองฤดูกาล แฟร์สตัปเปินรักษาตำแหน่งแชมป์โลกสมัยที่สี่ในฤดูกาล  หลังจากชนะการแข่งขันกรังด์ปรีซ์เก้ารายการ รวมถึงผลงานการขับในสภาพอากาศชื้นที่เซาเปาลูซึ่งได้รับการชื่นชมอย่างกว้างขวาง เขากลายเป็นนักขับคนแรกที่ได้รับตำแหน่งแชมป์โลกกับผู้ผลิตอันดับที่สามในรอบ 41 ปี แฟร์สตัปเปินได้อันดับรองชนะเลิศในฤดูกาล  ด้วยคะแนนสะสมตามหลังสองคะแนนจากการแย่งชิงตำแหน่งแชมป์กับแลนโด นอร์ริส และออสการ์ พิแอสทรี

จากสถิติล่าสุด ณ การแข่งขัน แฟร์สตัปเปินมีผลงานเป็นชัยชนะในการแข่งขันกรังด์ปรีซ์  ครั้ง ตำแหน่งโพล  ครั้ง รอบเร็วที่สุด  ครั้ง และอันดับบนโพเดียม  ครั้งในการแข่งขันฟอร์มูลาวัน นอกจากแฟร์สตัปเปินจะเป็นนักขับอายุน้อยที่สุดที่ชนะการแข่งขันกรังด์ปรีซ์แล้ว เขายังครองสถิติฟอร์มูลาวันอีกมากมาย อาทิ นักขับที่ชนะการแข่งขันกรังด์ปรีซ์มากที่สุดในหนึ่งฤดูกาล (19 รายการ) มีอันดับบนโพเดียมมากที่สุดในหนึ่งฤดูกาล (21 ครั้ง) ชนะการแข่งขันกรังด์ปรีซ์ติดต่อกันมากที่สุด (10 รายการติดต่อกัน) และได้ตำแหน่งโพลติดต่อกันมากที่สุด (8 ครั้ง ร่วมกับอาอีร์ตง เซนนา) แฟร์สตัปเปินเซ็นสัญญาอยู่กับเรดบูลเรซซิงอย่างน้อยจนสิ้นสุดฤดูกาล 2028 แฟร์สตัปเปินมีชื่อติดอยู่ในการจัดอันดับของนิตยสาร*[[ไทม์]]* ฉบับ 2024 ให้เป็นหนึ่งใน 100 ผู้มีอิทธิพลที่สุดระดับโลก และได้รับพระราชทานเครื่องราชอิสริยาภรณ์ออเรนจ์-นัสเซา ชั้นเจ้าพนักงาน ใน ค.ศ. 2022

## รางวัลและการเชิดชูเกียรติ
### ฟอร์มูลาวัน
* แชมป์โลกฟอร์มูลาวันประเภทนักขับ: , , , 
* ดีเอชแอล ฟาสเทสต์แล็ปอะวอร์ด: 2022, 2023
* เอฟไอเอ แอ็กชันแห่งปี: 2015, 2016, 2019, 2025
* เอฟไอเอ นักแข่งหน้าใหม่แห่งปี: 2015
* เอฟไอเอ นักแข่งดาวรุ่งแห่งปี: 2015, 2016, 2017
* ถ้วยรางวัลโลเรนโซ บันดีนี: 2016
* โอเวอร์เทกอะวอร์ด: 2025

### รางวัลอื่น ๆ
* ''ไทม์'' 100: 2024
* ลอริอุสเวิลด์สปอตส์อะวอดส์ นักกีฬาชายยอดเยี่ยมแห่งปี: 2022
* คณะกรรมการโอลิมปิกดัตช์*สหพันธ์กีฬาดัตช์ นักกีฬาชายดัตช์แห่งปี: 2016, 2021, 2022
* ออโตสปอร์ตอะวอดส์  นักแข่งรถนานาชาติยอดเยี่ยม: 2021, 2022, 2023, 2024, 2025
* อีเอสพีวายอะวอดส์ นักขับยอดเยี่ยม: 2023, 2024, 2025
* เอฟไอเอ แอ็กชันแห่งปี: 2014
* ออโตสปอร์ตอะวอดส์ นักแข่งหน้าใหม่แห่งปี: 2015
* ออโตสปอร์ตอะวอดส์ โมเมนต์แห่งปี: 2024

### เครื่องอิสริยาภรณ์
* 
** เครื่องราชอิสริยาภรณ์ออเรนจ์-นัสเซา ชั้นเจ้าพนักงาน (2022)

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด
* &nbsp;ฤดูกาลกำลังดำเนินอยู่ 

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวดัตช์
หมวดหมู่:นักแข่งรถชาวเบลเยียม
หมวดหมู่:นักแข่งรถสูตรหนึ่งชาวดัตช์
หมวดหมู่:แชมป์โลกฟอร์มูลาวันประเภทนักขับ